CELEX: 32001D0292
Language: hr
Date: 2001-03-29 00:00:00
Title: 2001/292/EZ: Odluka Komisije od 29. ožujka 2001. o izmjeni Odluke 93/52/EEZ o utvrđivanju sukladnosti određenih država članica ili regija zahtjevima u pogledu bruceloze ( Brucella melitensis ) i o statusu države članice ili regije službeno slobodne od te bolesti (priopćena pod brojem dokumenta C(2001) 952)  Tekst značajan za EGP

03/Sv. 42
            
            
               HR
            
            
               Službeni list Europske unije
            
            
               75
            
         32001D0292
   
               L 100/28
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 29. ožujka 2001.
   o izmjeni Odluke 93/52/EEZ o utvrđivanju sukladnosti određenih država članica ili regija zahtjevima u pogledu bruceloze (Brucella melitensis) i o statusu države članice ili regije službeno slobodne od te bolesti
   (priopćena pod brojem dokumenta C(2001) 952)
   (Tekst značajan za EGP)
   (2001/292/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina ovcama i kozama unutar Zajednice (1), kako je zadnje izmijenjena Odlukom Komisije 94/953/EZ (2), a posebno njezin Prilog A, poglavlje 1. dio II.,
   budući da:
   
               (1)
            
            
               Odlukom 93/52/EEZ (3), kako je zadnje izmijenjena Odlukom 97/315/EZ (4), Komisija je ustanovila da neke države članice pristaju na zahtjeve koji se odnose na brucelozu (Brucella melitensis) i dodijelila im status države članice ili regije u kojima službeno nema te bolesti.
            
         
               (2)
            
            
               U Austriji i francuskim regijama Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme i Vosges bruceloza se obvezno prijavljuje najmanje pet godina. Tamo već pet godina nije službeno potvrđen nijedan slučaj bolesti i cijepljenje je zabranjeno već najmanje tri godine. Stoga se treba utvrditi da te regije ispunjavaju zahtjeve koje propisuje Prilog A, poglavlje 1. dio II. stavak 1. točka (b) Direktive 91/68/EEZ.
            
         
               (3)
            
            
               Austrija i regije Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme i Vosges u Francuskoj ispunjavaju uvjete da im se prizna status država članica i regija u kojima službeno nema bruceloze.
            
         
               (4)
            
            
               Austrija i Francuska se nadalje obvezuju poštovati uvjete iz Priloga A, poglavlja 1. dijela II. točke 2. Direktive 91/68/EEZ. Stoga se Austriji i francuskim regijama Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme i Vosges treba priznati da su službeno bez bruceloze (Brucella melitensis) te se u skladu s time treba izmijeniti Odluka 93/52/EEZ.
            
         
               (5)
            
            
               Ovce i koze uvedene na gospodarstva u Austriji i francuskim regijama Ardèche, Aveyron, Cantal, Corrèze, Gers, Gironde, Haute-Loire, Lot, Lozère, Morbihan, Puy-de-Dôme i Vosges moraju stoga ispunjavati uvjete koje predviđa Prilog A, poglavlje 1. dio I. točka D Direktive 91/68/EEZ.
            
         
               (6)
            
            
               Mjere koje predviđa ova Odluka u skladu su s mišljenjem Stalnog veterinarskog odbora,
            
         DONIJELA JE OVU ODLUKU:
   Članak 1.
   Prilog I. („Države članice”) Odluci 93/52/EEZ zamjenjuje se Prilogom I. ovoj Odluci.
   Članak 2.
   Prilog II. („Regije”) Odluci 93/52/EEZ zamjenjuje se Prilogom II. ovoj Odluci.
   Članak 3.
   Ova je Odluka namijenjena državama članicama.
   
      Sastavljeno u Bruxellesu 29. ožujka 2001.
      
         
            Za Komisiju
         
         David BYRNE
         
            Član Komisije
         
      
   
   
      (1)  SL L 46, 19.2.1991., str. 19.
   
      (2)  SL L 371, 31.12.1994., str. 14.
   
      (3)  SL L 13, 21.1.1993., str. 14.
   
      (4)  SL L 137, 28.5.1997., str. 20.
   
      PRILOG I.
      
         
            „PRILOG I.
            
                        —
                     
                     
                        Austrija
                     
                  
                        —
                     
                     
                        Belgija
                     
                  
                        —
                     
                     
                        Danska
                     
                  
                        —
                     
                     
                        Njemačka
                     
                  
                        —
                     
                     
                        Finska
                     
                  
                        —
                     
                     
                        Irska
                     
                  
                        —
                     
                     
                        Luksemburg
                     
                  
                        —
                     
                     
                        Nizozemska
                     
                  
                        —
                     
                     
                        Švedska
                     
                  
                        —
                     
                     
                        Ujedinjena Kraljevina.”
                     
                  
      
   
   
      PRILOG II.
      
         
            „PRILOG II.
            U Francuskoj:
            
                         
                     
                     
                        Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d’Or,Côtes-d’Armor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise,Orne, Pas-de-Calais, Puy-de-Dôme, Rhône, Haute-Saône, Saône-et-Loire, Sarthe, Seine-Maritime, Seine-Saint-Denis,Territoire de Belfort, Val-de-Marne, Val-d’Oise, Vendée, Vienne, Yonne, Yvelines, Ville de Pariz, Vosges.
                     
                  U Španjolskoj:
            
                         
                     
                     
                        Santa Cruz de Tenerife, Las Palmas.”